
RAPORT

asupra propunerii legislative privind modificarea Legii nr.84 din 24 iulie 1995, Legea învăţământului, republicată, cu modificările şi completările ulterioare
(Pl.x. 203/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.X.203/10 aprilie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea Legii nr.84 din 24 iulie 1995, Legea învăţământului, republicată, cu modificările şi completările ulterioare (Pl.x. 203/2006).

La întocmirea raportului Comisia a avut în vedere avizul primit de la Comisia juridică, de disciplină şi imunităţi şi avizul Consiliului Legislativ, precum şi Punctul de vedre al Guvernului.

În multe şcoli din ţară sunt clase de până la 40 de elevi şi chiar mai mulţi. Aceasta îngreunează activitatea profesorilor privitoare la acordarea unei atenţii corespunzătoare fiecărui elev, inclusiv în ceea ce priveşte examinarea lui riguroasă. Pentru asigurarea calităţii învăţământului românesc, propunerea legislativă vizează limitarea la 25 a numărului maxim de elevi într-o clasă. 

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 16 deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron – secretar de stat, Ministerul Educaţiei şi Cercetării.


4.  Camera Deputaţilor este prima Cameră sesizată.

În urma dezbaterii, în şedinţa din 26 aprilie 2006, Comisia propune admiterea propunerii legislative, cu următoarele modificări:
I. Amendamente admise
	Nr. crt.
	Text Lege 84/1995
	Text propunere legislativă
	Text propus de Comisie
	Motivare

	1.
	Titlul Legii:

Legea învăţământului nr. 84/1995, republicată
	Titlul Legii:
Propunere legislativă privind modificarea Legii nr.84 din 24 iulie 1995, Legea învăţământului, republicată, cu modificările şi completările ulterioare
	Titlul Legii:
Lege pentru modificarea aliniatului (1) al articolului 158 din Legea învăţământului nr. 84/1995
	

	2.
	----

	    Articol unic: Articolul 15 se modifică după cum urmează:
    „8) sistemul naţional de învăţământ preuniversitar este organizat în clase ce nu pot fi formate din mai mult de 25 de elevi.” 
	    Articol unic: - Alineatul (1) al articolului 158 din Legea învăţământului nr. 84/1995, republicată în monitorul oficial al României, Partea I, nr. 606 din 10 decembrie 1999, cu modificările şi completările ulterioare, se modifică după cum urmează:
	S-a corectat eroarea materială cu privire la numărul articolului. S-a reformulat articolul unic potrivit normelor de tehnică legislativă.

	3.
	Art. 158. - (1) În învăţământul preuniversitar formaţiunile de studiu cuprind grupe, clase sau ani de studiu, după cum urmează: 

a) grupa cuprinde în medie 15 preşcolari sau elevi, dar nu mai puţin de 10 şi nu mai mult de 20; prin excepţie, inspectoratul şcolar poate aproba grupe cuprinzând cel puţin 7 preşcolari sau elevi;

b) clasa din învăţământul primar are în medie 20 de elevi, dar nu mai puţin de 10 şi nu mai mult de 25; 

c) clasa din învăţământul gimnazial are în medie 25 de elevi, dar nu mai puţin de 10 şi nu mai mult de 30;

d) clasa din şcoala de arte şi meserii, anul de completare şi învăţământul liceal, precum şi anul de studiu din învăţământul postliceal are în medie 25 de elevi, dar nu mai puţin de 15 şi nu mai mult de 30;
	---
	      La  articolului 158 alineatul (1) va avea următorul cuprins:
Text nemodificat.
a) Text nemodificat. 

b) Text nemodificat. 

     c) clasa din învăţământul gimnazial are în medie 20 de elevi, dar nu mai puţin de 10 şi nu mai mult de 25;
     Autor: Domnii deputaţi Mircea Valer Puşcă şi Ion Preda
   d) clasa din şcoala de arte şi meserii, anul de completare şi învăţământul liceal, precum şi anul de studiu din învăţământul postliceal are în medie 20 de elevi, dar nu mai puţin de 15 şi nu mai mult de 25;
Autor: Domnii deputaţi Mircea Valer Puşcă şi Ion Preda
	Stabilirea unui număr optim de elevi pe clasă în scopul creşterii calităţii procesului didactic.





PREŞEDINTE 





  
    SECRETAR


    Lia Olguţa Vasilescu                                                           
    Mihai Radan

